หลังผ่าตัดไส้ติ่ง ตอนที่อยู่ รพ.ถ่ายปกติวันละครั้ง แต่ถ่ายเหลวหลังจากกลับมาบ้าน ถ่ายบ่อยมาก แรก ๆ วันละ 2 ครั้ง ผ่านมาประมาณ 1 สัปดาห์ เริ่มถ่ายบ่อยขึ้น บางวัน 3 - 5 ครั้ง (ถ่ายแบบเหลว) ไม่ทราบว่าผิดปกติหรือไม่ค่ะ และต้องปฏิบัติตัวอย่างไร
สวัสดีครับ ปกติคนเราถ่ายวันละ ไม่เกิน 2 ครั้งและไม่เหลว จึงผิดปกติครับ ไม่ทราบตอนผ่าตัดไส้ติ่ง นั้นไส้ติ่งแตกหรือเปล่าครับ เพราะถ้าแตกอาจมีผังผืดไปรบกวนลำไส้ หรือ แพทย์ต้องให้ยาปฏิชีวนะที่แรงๆ 2-3 ตัว ยานี้จะไปฆ่าเชื้อแบคทีเรียที่ดีๆ ในลำไส้ให้ตาย ขณะที่แบคทีเรยที่เป็นเชื้อโรคกลับเติบโตต่อไป เลยทำให้มีอาการท้องเสียได้ ควรกลับไปพบแพทย์ที่ผ่าตัด และขอการรักษาเรื่องท้องเสียครับ การทานอาหารช่วงนี้ควรทานอาหารที่ย่อยง่ายๆ เช่น ไข่ ปลา ไม่มีไขมันมาก พักผ่อนไปก่อน ทานเกลือแร่ แบบซองๆ วันละ 1-2 ซอง หรือกินยาแก้ท้องเสีย Loperamide (imodium )วันละ 1-2 เม็ดถ้ามีการถ่ายเหลวมากๆ ครับ